open-index/open-wikipedia-markdown huggingface dataset:
המפגשים המשותפים במתמטיקה

**המפגשים המשותפים במתמטיקה** (באנגלית: The **Joint Mathematics Meetings**, בראשי תיבות: **JMM**) הם כנסים של מתמטיקאיים המתארחים מדי שנה בתחילת ינואר על ידי האגודה האמריקאית למתמטיקה (AMS) והאיגוד האמריקאי למתמטיקה (MAA). לעיתים קרובות, משתתפים גם כמה ארגוני מתמטיקה לאומיים אחרים. המפגש הוא הכינוס הגדול ביותר של מתמטיקאים בארצות הברית, והמפגש השנתי הגדול ביותר של מתמטיקאים בעולם. לדוגמה, יותר מ־6000 איש השתתפו ב־JMM 2017. מדי שנה מתקיימים כמה אלפי שיחות, פאנלים, מיני־קורסים ומפגשי כרזות.  

הכנס השנתי מארח מרכז תעסוקתי (Employment Center) המהווה מוקד לתהליך הגיוס של מתמטיקאים אקדמיים, במיוחד עבור קולג'ים שבע האמנויות החופשיות. מעסיקים רבים מנהלים את פגישת הראיון המקדים שלהם בתקופת הכנס. לעיתים קרובות, ראיונות אלה מתקיימים מחוץ למתחם הכנס, כך שהמעסיקים עשויים שלא להופיע ברשימה הרשמית של מרכז התעסוקה.

## הכנסים
להלן רשימת הכנסים:
* 2000, 22-19 בינואר, וושינגטון די. סי.
* 2001, 13-10 בינואר, ניו אורלינס, לואיזיאנה
* 2002, 9-6 בינואר, סן דייגו, קליפורניה
* 2003, 18-15 בינואר, בולטימור, מרילנד
* 2004, 10-7 בינואר, פיניקס, אריזונה
* 2005, 8-5 בינואר, אטלנטה, ג'ורג'יה
* 2006, 15-12 בינואר, סן אנטוניו, טקסס
* 2007, 8-5 בינואר, ניו אורלינס, לואיזיאנה
* 2008, 9-6 בינואר, סן דייגו, קליפורניה
* 2009, 8-5 בינואר, וושינגטון די. סי.
* 2010, 16-13 בינואר, סן פרנסיסקו, קליפורניה
* 2011, 9-6 בינואר, ניו אורלינס, לואיזיאנה
* 2012, 7-4 בינואר, בוסטון, מסצ'וסטס
* 2013, 12-9 בינואר, סן דייגו, קליפורניה
* 2014, 18-15 בינואר, בולטימור, מרילנד
* 2015, 13-10 בינואר, סן אנטוניו, טקסס
* 2016, 9-6 בינואר, סיאטל, וושינגטון
* 2017, 7-4 בינואר, אטלנטה, ג'ורג'יה
* 2018, 13-10 בינואר, סן דייגו, קליפורניה
* 2019, 19-16 בינואר, בולטימור, מרילנד
* 2020, 18-15 בינואר, דנוור, קולורדו
* 2021, 9-6 בינואר, וירטואלי
* 2022, 8-5 בינואר, סיאטל, וושינגטון
* 2023, 7-4 בינואר, בוסטון, מסצ'וסטס

## קישורים חיצוניים
* 
* אתר רשימת כנסי AMS ארציים
* אתר מידע על מרכז התעסוקה

## הערות שוליים

קטגוריה:אגודות מדעיות
מחוז בראניצ'בו

**בראניצ'בו** (בסרבית: **Браничевски округ**) הוא אחד ממחוזות סרביה הממוקם במרכז המדינה. בירת המחוז היא פוז'ארוואץ. במחוז ישנה עיר אחת, מספר עיירות, וכ-189 כפרים.

## היסטוריה

ישנו תיעוד לשבט סלאבי שחי באזור במאה ה-9. בתחילת ימי הביניים היה אזור בראניצ'בו לחלק מהאימפריה הבולגרית הראשונה אשר נכבש לאחר מכן על ידי האימפריה הביזנטית. במאות השנים שלאחר מכן היה האזור נתון לסכסוכים בין ממלכת הונגריה, האימפריה הבולגרית השנייה וממלכת סרביה.

## קישורים חיצוניים

* 

בראניצ'בו
מארטון קלטי

**מארטון קלטי** (בהונגרית: **Keleti Márton**; בודפשט, 26 באפריל 1905 – בודפשט, 20 ביוני 1973) היה במאי קולנוע יהודי-הונגרי זוכה שלוש פעמים בפרס קושוט, והן בפרס האמן המצטיין ובפרס האמן הדגול.

## ביוגרפיה
מארטון קלטי נולד בבודפשט במשפחה יהודית כבנם של אדולף קלטי (1874–1957) מורה בבודפשט ושל ברטה גולדפינגר (1867–1955).  בתחילת דרכו עבד כבמאי תיאטרון, נמשך בעיקר לז'אנר המוזיקלי. הוא התחיל לצלם בשנות ה-30 של המאה ה-20. סרטו הראשון בבימוי עצמי היה "הכלה מטורוצקו", ואחריו כמה קומדיות פופולריות. בשל מוצאו היהודי, הוא לא היה יכול להופיע בתקופת מלחמת העולם השנייה, אך בסיום המלחמה הוא יצר את אחד הסרטים ההונגריים הראשונים ששמו היה "המורָה". הלאמת הפקת סרטי הקולנוע פתחה עבורו הזדמנויות גדולות וממועד זה הוא ביים לסירוגין קומדיות מצליחות ביותר (כמו מאגנאש מישקה) ועבד גם על נושאים רציניים יותר (כמו "המצור על ביסטריצה", "נישואים יוצאי דופן"). סרטו, אולי הידוע ביותר, "הרב-טוראי ואחרים", נוצר בשנת 1965 ונכלל בין שנים עשר הסרטים הטובים ביותר שיוצרו בהונגריה אחרי שנת 1945 (המכונים, "השנים-עשר של בודפשט"). הקומדיה שלו "סיפור טיפשותי" זכתה להצלחה גדולה, כולל שבחים בינלאומיים. יצירתו המשמעותית היא "חלומות אהבה" על חייו של המלחין פרנץ ליסט בשנת 1970. משנות ה-60 עבד גם בטלוויזיה ההונגרית וביים כמה סרטים עלילתיים. משנת 1950 קלטי היה ראש המחלקה לקולנוע באוניברסיטה לאמנויות התיאטרון והקולנוע.

## פילמוגרפיה
### סרטים




### טלוויזיה

## פרסים
* פרס קושוט (1951, 1953, 1954)
* פרס האמן המעוטר (1952)
* פרס האמן הדגול (1965)
* פרס SZOT-סוט (1970)

## לקריאה נוספת
* 1978–1991 לקסיקון ביוגרפי הונגרי 1994  
* לקסיקון הונגרי לאמנות הבמה 1994  

## קישורים חיצוניים

* במשיכת סרט הקהל. דיוקן הבמאי: מארטון קלטי
* שולינט: מארטון קלטי

## הערות שוליים

קטגוריה:יהודים זוכי פרס קושוט
קטגוריה:במאי קולנוע יהודים הונגרים
קטגוריה:בודפשט: אישים
קטגוריה:ניצולי השואה: הונגריה
קטגוריה:יהדות בודפשט
קטגוריה:הונגרים שנולדו ב-1905
קטגוריה:הונגרים שנפטרו ב-1973
מחוז יאבלניצה

**יאבלניצה** (בסרבית: **Јабланички округ**) הוא אחד ממחוזות סרביה הממוקם בדרום-מזרח המדינה. בירת המחוז היא לסקובאץ. במחוז ישנה עיר אחת, מספר עיירות, ומאות כפרים.

## קישורים חיצוניים

* 

יאבלניצה
יחסי אורוגוואי–הפיליפינים

**יחסי אורוגוואי–הפיליפינים** הם היחסים הדו-צדדיים בין הפיליפינים ואורוגוואי.

## סקירה כללית
יחסים דיפלומטיים בין שתי המדינות כוננו ב-29 בדצמבר 1975.

באוגוסט 2017 BUENOS AIRES - היחסים בין הפיליפינים לאורוגוואי הגיעו לאבן דרך.

בהזמנת ממשלת אורוגוואי, מזכיר המדיניות לענייני חוץ אנריקה א' מנאלו נפגש עם סגן שר החוץ של אורוגוואי אנריקה לודל להתייעצויות ברמה גבוהה במשרד החוץ במונטווידאו ב-23 באוגוסט 2017, הביקור הדו-צדדי הרשמי הראשון אי פעם של בכיר פיליפיני באורוגוואי לאחרונה.

שני הפקידים הבכירים קיימו דיון מקיף על מצב שיתוף הפעולה הדו-צדדי, ועל הצורך לעודד עוד יותר את החילופים הפוליטיים והכלכליים בין הפיליפינים לאורוגוואי. הם הסכימו לבחון פעילויות ופרויקטים דו-צדדיים ספציפיים לקידום סחר והשקעות ואזורים נוספים. הם גם הסכימו להשקיע מאמצים ליישום הסכמים קיימים, כגון בתחום החקלאות והספורט, כששני הפקידים ציינו כי פגישתם יכולה לשמש תנופה פוליטית לשיתוף פעולה מתמשך ויצרני בין סוכנויות ממשלתיות אחרות של כל מדינה.

הם גם החליפו דעות על מגוון רחב של התפתחויות אזוריות ובינלאומיות, כולל המאבק בטרור, סחר בסמים ופשעים חוצי-לאומיים אחרים.

## נציגויות דיפלומטיות
* אורוגוואי מיוצגת בפיליפינים באמצעות שגרירותה בסיאול, קוריאה הדרומית.
* הפיליפינים מיוצגת באורוגוואי באמצעות שגרירותה בבואנוס איירס, ארגנטינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מחוז קולובארה

**קוֹלוּבארה** (בסרבית: **Колубарски округ**) הוא אחד ממחוזות סרביה הממוקם במערב המדינה. בירת המחוז היא ולייבו על גדות נהר הקולוברה. במחוז ישנה עיר אחת, מספר עיירות, ומאות כפרים.

## דמוגרפיה

## תיירות
מקומות התיירות והבילוי העיקריים במחוז קולובארה הם כפרי הנופש Divčibare  ו-Vrujci .

## ראו גם
* מחוזות סרביה

## קישורים חיצוניים

* 

קולובארה
מייקל אוביורה

**מייקל אוביורה** (באנגלית: **Michael Obiora**; נולד ב-8 באוקטובר 1986) הוא שחקן וסופר בריטי.

## ביוגרפיה
אוביורה נולד בצפון-מערב לונדון להורים ניגרים משבט האיגבו. כבר בגיל שש החליט אוביורה להיות בדרן כמו מייקל ג'קסון הנערץ עליו, ואמו רשמה אותו לשיעורי משחק.

בגיל תשע היה אוביורה לילד הצעיר ביותר שהופיע בסדרה "גריינג' היל". הוא גילם בסדרה את מקס אבאסי במשך חמש שנים.

לפני יום הולדתו ה-18 לוהק אוביורה לתפקיד החייל ג'קסון קלארק בסדרה "Bombshell" של רשת ITV, לצדה של זואי לוקר, כוכבת "נשות הכדורגלנים". אחרי סיום צילומי הסדרה, כיכב אוביורה במשך שבעה חודשים במחזה "Elmina's Kitchen" מאת קוואמה קווי ארמה, שהוצג בתיאטרון גאריק. עוד השתתף במחזה "Exclude Me" שהועלה בתיאטרון צ'לסי, ושיחק בתפקיד ראשי במחזה "Fallout" בתיאטרון רויאל קורט, ובמחזה "Badnuff" בתיאטרון סוהו.

בטלוויזיה הופיע אוביורה בסדרות "המשפחה שלי", "השופט ג'ון דיד", "עברייני על", "Sea of Souls", בסדרה "החיים שאחרי" של ITV1, בפרק "Blink" בסדרה "דוקטור הו", "רופאים", "The Bill", ובסדרה הרפואית "הולבי סיטי". באופרת הסבון "איסטאנדרס" הופיע אוביורה בארבעה פרקים בתפקיד כדורגלן פלייבוי בשם אליס פרינס.

אוביורה גילם את פקיד הקבלה בן טרומן בסדרת הדרמה "מלון בבילון" של ערוץ BBC One. הסדרה בוטלה אחרי ארבע עונות. הוא הצטרף לצוות שחקני הסדרה הרפואית הוותיקה זוכת הבאפט"א "חדר מיון" בעונה ה-26 וגילם אח בשם לויד אסייק. הוא שיחק בסדרה במשך שנתיים. ב-2015 היה אוביורה חלק מאנסמבל שחקנים בינלאומי בסדרת המתח "רצח בדם קר". בינואר 2017 הופיע בפרק "Red in Tooth and Claw" בסדרה "רציחות במידסומר".

### חיים אישיים
ב-20 בספטמבר 2014 התחתן אוביורה עם בת זוגו בטקס על חוף הים באיי סיישל. אוביורה חובב ספורט וכושר, ואוהד נלהב של קבוצת הכדורגל ארסנל. הוא כתב רומן בשם "Black Shoes" שיצא לאור בפורמט אלקטרוני בשנת 2009. בנובמבר 2014 יצא לאור הרומן השני שלו "Vivian's Couch".

ב-2008 אובחן אוביורה כחולה במחלת צליאק.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים ממוצא ניגרי
קטגוריה:אנגלים שנולדו ב-1986
מחוז בור

**מחוז בור** (בסרבית: **Борски округ**) הוא אחד ממחוזות סרביה, הממוקם במזרח המדינה. בירת המחוז היא העיר בור. במחוז ישנן כשש ערים ועיירות, ועשרות כפרים.

הכלכלה המקומית מבוססת בעיקר על אנרגיה ומשאבים מקומיים כגון זהב ונחושת.

## היסטוריה
התראקים שלטו באזור עד המאה ה-1 לפנה"ס, עד כיבושו בידי האימפריה הרומית. ממצאים ארכאולוגיים מעידים על השפעה הלניסטית על תושבי הסביבה, לאחר שנמצאו אזורי פולחן לדיוניסוס וזאוס.

## קישורים חיצוניים

* 

בור
מחוז מאצ'בה

**מאצ'בה** (בסרבית: **Мачвански округ**) הוא אחד ממחוזות סרביה הממוקם במערב המדינה. בירת המחוז היא שאבאץ. במחוז ישנן שתי ערים, מספר עיירות, ומאות כפרים.

## קישורים חיצוניים

* 

מאצ'בה
כדורגלן המאה של פיפ"א

**כדורגלן המאה של פיפ"א** היה פרס חד פעמי שיצרה פיפ"א, כדי להחליט על הכדורגלן הגדול ביותר במאה ה-20, עליו הוכרז בגאלה השנתית העולמית של פיפ"א, שנערכה ברומא ב-11 בדצמבר 2000. דייגו מראדונה ופלה היו זוכים משותפים בפרס. מראדונה זכה בפרס על סמך סקר באינטרנט, ואילו פלה זכה בפרס על סמך הצבעתם של אנשי פיפ"א, עיתונאים ומאמנים.

## רקע
מאז 1991 החלה פיפ"א להעניק מדי שנה את פרס כדורגלן השנה בעולם. לקראת כניסת המילניום השלישי הוחלט בפיפ"א על עריכת הצבעה פומבית לקביעת כדורגלן המאה מטעמה. על פי התכנון המקורי התוצאות היו אמורות להיקבע על פי קולות המצביעים באתר הרשמי שלהם, במגזין הרשמי וחבר שופטים. מראדונה זכה במשאל האינטרנטי בפער גדל של 53.6% מהקולות מול 18.53% לפלה. למרות העובדה שאאוזביו, ששיחק כדורגל באופן מקצועי בעידן פלה, התמקם במקום השלישי בסקר, התלוננו רבים כי אופי האינטרנטי של הסקר גרם להטייה, משום שאוהדים צעירים יותר ראו את מראדונה משחק, אך לא את פלה. כתוצאה מהביקורת, החליטה פיפ"א להוסיף משאל שני, ומינתה ועדת "משפחת כדורגל" המורכבת מעיתונאיי כדורגל, פקידים ומאמנים, שהצביעו ובחרו את פלה לשחקן הטוב ביותר במאה עם 72.75% מהקולות. לפיכך הוחלט כי מראדונה ופלה הם זוכים משותפים בפרס.

### הצבעה באינטרנט של פיפ"א

### הצבעת מגזין פיפ"א וחבר המושבעים הגדול
חלק זה של הפרס הוחלט באמצעות הצבעת קוראי מגזין פיפ"א ועל ידי חבר המושבעים הגדול של פיפ"א.

## קישורים חיצוניים
* 

## הערות שוליים

קטגוריה:פיפ"א
קטגוריה:פרסי כדורגל
מחוז מוראביצה

**מחוז מוראביצה** (בסרבית: **Моравички округ**) הוא אחד ממחוזות סרביה הממוקם במערב המדינה. בירת המחוז היא צ'אצ'אק. במחוז ישנה עיר אחת, מספר עיירות, וכ-200 כפרים.

הכלכלה המקומית מתבססת בעיקר על התעשייה הענפה בצ'אצ'אק. כתוצאה משגשוג התעשייה באזור, אחוז האבטלה נמוך מאוד ביחס לשאר סרביה.

## קישורים חיצוניים

* 

מוראביצה
מחוז נישאבה

**מחוז נישאבה** (בסרבית: **Нишавски округ**) הוא אחד ממחוזות סרביה הממוקם במרכז המדינה. בירת המחוז היא ניש. במחוז ישנה עיר אחת, מספר עיירות וכ-280 כפרים. מחוז נישאבה הוא השני בגודלו מבין מחוזות המדינה.

## קישורים חיצוניים

* 

נישאבה
מחוז פצ'יניה

**מחוז פּצ'יניה** (בסרבית: **Пчињски округ**) הוא אחד ממחוזות סרביה הממוקם בדרום המדינה הגובל בקוסובו, בולגריה ומקדוניה הצפונית. בירת המחוז היא וראניה. במחוז ישנה עיר אחת, מספר עיירות וכ-360 כפרים. במחוז ישנה מתיחות אתנית רבה בין הרוב הסרבי לבין המיעוט האלבני.

## היסטוריה
בעת העתיקה התיישב באזור שבט האגריאנים.

## קישורים חיצוניים

* 

פצ'יניה
מחוז פירוט

**מחוז פּירוֹט** (בסרבית: **Пиротски Oкруг**) הוא אחד ממחוזות סרביה הממוקם במזרח המדינה. בירת המחוז היא פירוט. במחוז ישנן מספר ערים ועיירות וכ-210 כפרים.

## קישורים חיצוניים

* 

פירוט
מחוז ראסינה

**מחוז ראסינה** (בסרבית: **Расински округ**) הוא אחד ממחוזות סרביה הממוקם במרכז המדינה. בירת המחוז היא קרושבאץ. במחוז ישנן 6 ערים ועיירות וכ-291 כפרים.

## קישורים חיצוניים

* 

ראסינה
מחוז פודונבליה

**מחוז פּוֹדוּנבְליָה** (בסרבית: **Подунавски округ**) הוא אחד ממחוזות סרביה הממוקם במרכז המדינה. בירת המחוז היא סמדרבו. במחוז ישנן מספר ערים ועיירות וכ-55 כפרים.

## קישורים חיצוניים

* 

פודונאביה
מחוז שומאדיה

**מחוז שומאדיה** (בסרבית: **Шумадијски округ**) הוא אחד ממחוזות סרביה הממוקם במרכז המדינה. בירת המחוז היא קראגויבאץ. במחוז ישנם עיר אחת, 6 עיירות וכ-170 כפרים.

## קישורים חיצוניים

* 

שומאדיה
מחוז טופליצה

**מחוז טופליצה** (בסרבית: **Топлички округ**) הוא אחד ממחוזות סרביה הממוקם בדרום המדינה. בירת המחוז היא פרוקופליה. במחוז ישנן 4 ערים ועיירות וכ-260 כפרים.

## קישורים חיצוניים

* 

טופליצה
מורין אמור

**מורין אמור** (נולדה ב-22 באוקטובר 1996) היא שחקנית ומנחת טלוויזיה ישראלית.

## ביוגרפיה
אמור נולדה בשנת 1996.

בשנים 2007–2008 הופיעה כילדת פסטיגל.

בשנת 2010 הופיעה בסדרות "נשרים" ו"מבצע קיפוד" בתפקיד שחר "הבת".

בשנת 2015 הנחתה את התוכנית "הצחוקייה" ששודרה בערוץ ניקלודיאון.

היא בוגרת בית הספר למשחק במסלול התלת שנתי (2017–2019) בסטודיו למשחק של יורם לוינשטיין.

את שירותה הצבאי עשתה כלוחמת מעברים.

## קריירה
תפקידה הראשון בטלוויזיה היה בסדרה האי בה היא גילמה את נלי בראון (דון לני-גבאי) כילדה.

בשנת 2009 שיחקה בסדרה גירושים נפלאים. באותה שנה גילמה את דמותה של שחר "הבת" בסדרה נשרים, לצד השחקנים אורי בן ברוך ולהב גולן.

בשנים 2010–2012 שיחקה בסדרה מבצע קיפוד, סדרת בת של הסדרה נשרים.

בשנת 2013 שיחקה בסדרה הקלמרים, בתפקיד אדל אביסדריס.

בשנת 2015 שיחקה בסדרה גן חיות, בתפקיד עדן.

בשנת 2017 שיחקה את דפנה בסדרה להיות איתה.

בשנת 2018 שיחקה בסרט הנשף, בתפקיד אלה.

בשנת 2019 שיחקה בסדרה פוראבר.

בשנת 2021 שיחקה בסדרה המפקדת בערוץ כאן 11.

בשנת 2022 שיחקה בסדרה המתחם ה-25 בערוץ כאן חינוכית בתפקיד אסיה.

בשנת 2023 שיחקה בסרט שבע ברכות בתפקיד טליה (בתה של דוריס), כמו כן שיחקה בסדרה אלף בתור אורטל בת הנשיא.

## קישורים חיצוניים

* מורין אמור באתר תיאטרון גשר
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1996
קטגוריה:ישראלים שנולדו ב-1996
יחסי אוקראינה – דרום אפריקה

ממוזער|שגרירות דרום אפריקה בקייב
**יחסי אוקראינה–דרום אפריקה** הם היחסים הדו-צדדיים בין דרום אפריקה לאוקראינה.

## סקירה כללית
דרום אפריקה הקימה שגרירות בקייב באוקטובר 1992 ואילו אוקראינה הקימה שגרירות בפרטוריה ב-1995.

היחסים הדו-צדדיים בין אוקראינה לדרום אפריקה הם ידידותיים. בתחום הפוליטי שתי המדינות מחזיקות בעמדות דומות או קרובות מאוד (המאבק בטרור הבינלאומי, בעיות המזרח התיכון, השתתפות בפעולות שמירת שלום, תפקיד האו"ם בפתרון הבעיות החריפות של זמננו וכו'). מחזור המסחר בין המדינות בצמיחה, כמו גם פיתוח הקשרים הבין-פרלמנטריים.

בשנת 2008 דרום אפריקה דורגה במקום השני (אחרי גאנה) בין כל מדינות אפריקה מבחינת המוצרים שיוצאו לאוקראינה. באותה שנה, הסחר בין שתי המדינות גדל פי 5.4 ל-375.1 מיליון דולר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מחוז ראשקה

**ראשקה** (בסרבית: **Рашки округ**) הוא אחד ממחוזות סרביה הממוקם במרכז המדינה. בירת המחוז היא קראלייבו. במחוז ישנן 2 ערים, 3 עיירות וכ-350 כפרים.

בשטח המחוז ישנו מנזר סטודניצה המושך אליו תיירים רבים.

## קישורים חיצוניים

* 

ראשקה
אל תשלח לי פרחים

**אל תשלח לי פרחים** (באנגלית: **Send Me No Flowers**) הוא סרט קומדיה רומנטית אמריקאי משנת 1964, בבימויו של נורמן ג'ואיסון, עם רוק הדסון, דוריס דיי וטוני רנדל בתפקידים הראשיים.

התסריט של ג'וליוס אפשטיין מבוסס על המחזה "אל תשלח לי פרחים" מאת נורמן ברש וקרול מור (1960).

זאת הקומדיה הרומנטית השלישית והאחרונה בה הופיעו ביחד הדסון, דיי ורנדל, לאחר דו-שיח בחדר המיטות (1959) ואהובי חזור אלי (1961).

שיר הנושא "אל תשלח לי פרחים" נכתב על ידי האל דייוויד וברט בכרך ומושר בפי דוריס דיי.

## תקציר העלילה
ג'ורג' קימבל (רוק הדסון) נשוי שמונה שנים לג'ודי (דוריס דיי). הוא היפוכנדר כבד ובביתו יש עשרות בקבוקי תרופות. הוא חש בלחץ בבטנו ופונה לרופא המשפחה שלו, ראלף מוריסי (אדוארד אנדרוז), שמתקשה לשכנע אותו שהוא בריא. כשהוא ניגש לחדר סמוך לבלוע תרופה שרשם לו, הוא שומע שיחה של הרופא עם רופא אחר על חולה אחר שימיו ספורים וחושב שמדובר עליו וכי הוא עומד למות.

הוא מספר זאת לחברו ארנולד נאש (טוני רנדל) וממנה אותו למלא את צוואתו ולהקריא בהלוויה את ההספד שאותו כתב והקליט. הוא נפגש עם וינסטון בר (האל מארץ') רווק רודף נשים שאומר לו ששמע מהחלבן שידידתם לינדה בולארד (פטרישה בולארד) עומדת להתגרש וזה הזמן שלו להתחיל אתה.

ג'ורג' הולך למנהל חברת קבורה, מר אקין (פול לינד) ורוכש מקום לשלו קברים - לו, וג'ודי ולבעלה השני (לעתיד).

הוא דואג למצוא בעל שני לג'ודי ובוחר בברט (קלינט ווקר) שמכיר אותה מימי הקולג'. במסיבה הוא נפגש עם לינדה ומזהיר אותה מפני וינסטון והיא מודה לו ומנשקת אותו. ג'ודי רואה זאת ובטוחה שהוא בוגד בה.

כדי להצטדק הוא מגלה לה שימיו ספורים והיא מרחמת עליו, מטפלת בו ומסיעה אותו בכיסא גלגלים.

לבסוף מגלה הרופא לג'ודי כי ג'ורג' בריא והיא משוכנעת שג'ורג' המציא זאת כדי שתסלח לו על בגידתו.

היא בורחת וג'ורג' וארנולד אחריה. בעצת ארנולד "מודה" ג'ורג' כי בגד בה עם אישה בשם דולורס (שם פיקטיבי) והוא דורש שתמחל לו, אך היא מתנהגת להפך.

ג'ודי חוזרת לארוז אך לפתע מופיע הקברן ומגלה לה על רכישת הקברים וג'ודי מבינה שג'ורג' אכן חשב שהוא הולך למות. הם מתחבקים ופתאום מגיע וינסטון עם פרחים - הוא שמע מהחלבן שהם מתגרשים והגיע להתחיל עם ג'ודי.

ג'ורג' תוקע לו אגרוף בפנים, לוקח ממנו את זר הפרחים ומגיש אותו לג'ודי.

## צוות השחקנים

## קישורים חיצוניים

* אל תשלח לי פאחים, באתר TCM
* קדימון לאל תשלח לי פרחים, באתר יוטיוב
* שיר הנושא אל תשלח לי פרחים בביצוע דוריס דיי, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי דוריס דיי
קטגוריה:סרטי רוק הדסון
קטגוריה:סרטי קומדיה רומנטית
קטגוריה:סרטי קומדיה אמריקאיים
קטגוריה:סרטים מבוססי מחזות
קטגוריה:סרטי נורמן ג'ואיסון
מועצת המדיניות המשותפת למתמטיקה

**מועצת המדיניות המשותפת למתמטיקה** (באנגלית: The **Joint Policy Board for Mathematics**, בראשי תיבות: **JPBM**) היא מועצה המורכב מארבעה איגודים מקצועיים: מהאגודה האמריקאית למתמטיקה (AMS), האיגוד האמריקאי לסטטיסטיקה (ASA), האיגוד האמריקאי למתמטיקה (MAA) והאגודה למתמטיקה יישומית ותעשייתית (SIAM). במועצה יש כמעט 55,000 מתמטיקאים ומדענים החברים בארבעת הארגונים. בכל אפריל, ה־JPBM חוגג את **חודש המודעות למתמטיקה וסטטיסטיקה** (בעבר נקרא החודש "חודש המודעות למתמטיקה") כדי להגביר את ההבנה הציבורית וההערכה של המתמטיקה והסטטיסטיקה. שם האירוע שונה על ידי המועצה בשנת 2017.
כדי לפשט את מאמצי התיאום, המועצה החליטה גם בשנת 2017 כי לא יהיה עוד נושא שהוקצה לשנה לחודש. חגיגה זו של מתמטיקה, וכעת מתמטיקה וסטטיסטיקה, החלה כ"שבוע המודעות למתמטיקה" בשנת 1986.

## פרס התקשורת של ה־JBPM
פרס התקשורת נוסד על ידי המועצה בשנת 1988 כדי לתגמל ולעודד אנשי עיתונות ותקשורת, אשר על בסיס מתמשך מביאים רעיונות ומידע מתמטי לקהלים שאינם מתמטיים. המועצה מעניקה את פרס התקשורת בכל ינואר בכנס המפגשים המשותפים במתמטיקה. מתמטיקאים וגם לא מתמטיקאים זכאים לקבל את הפרס. נכון לשנת 2022, הפרס בסך 2,000 דולר ומוענק עד לשני זוכים בשנה. הפרס הוא מאמץ משותף של ארבעת האיגודים המקצועיים המרכיבים את המועצה.

### זוכי פרס תקשורת JPBM
להלן רשימת זוכי הפרס:
**הערה**: בשנים  1989, 1992, 1995, 2004 לא הוענקו פרסים.
* **1988** - ג'יימס גליק
* **1990** - יו וויטמור
* **1991** - איווארס פיטרסון
* **1993** - ג'ואל שניידר
* **1994** - מרטין גרדנר
* **1996** - ג'ינה קולאטה
* **1997** - פיליפ ג' דייוויס
* **1998** - קונסטנס ריד
* **1999** - יאן סטיוארט
* **2000** - סילביה נסאר
* **2001** - קית' דבלין
* **2002** - הלמן פרגוסון וקלייר פרגוסון
* **2003** - רוברט אוסרמן
* **2005** - בארי ארתור סיפרה
* **2006** - רוג'ר פנרוז
* **2007** - סטיבן סטרוגאץ
* **2008** - קרל ביאליק
* **2009** - ג'ורג' סיקסר
* **2010** - מרכוס דו סוטוי
* **2011** - ניקולה פאלאצ'י ושריל הוטון
* **2012** - דנה מקנזי
* **2013** - ג'ון אלן פאולוס
* **2014** - דניקה מק'קלאר
* **2015** - נייט סילבר
* **2016** - סיימון סינג, לספרים אקספוזיטוריים ופופולריים, והמוזיאון הלאומי למתמטיקה, להסברה ציבורית
* **2017** - סיבאן רוברטס, לספרים אקספוזיטוריים ופופולריים, וארתור ט' בנג'מין, למען הסברה ציבורית
* **2018** - וי הארט ומאט פארקר
* **2019** - מרגוט לי שטרלי
* **2020** - כריסטופר באד וג'יימס טנטון
* **2021** - ג'ון ביילר, ריצ'רד קמפבל, רוזמרי פנינגטון ואריקה קלרייך
* **2022** - טליתיה וויליאמס

## קישורים חיצוניים
* אתר האינטרנט Mathematics and Statistics Awareness Month
* JPBM Communications Award באתר האגודה האמריקאית למתמטיקה

## הערות שוליים

קטגוריה:אגודות מדעיות
ארד (מחוז)

**מחוז ארד** (ברומנית: **Județul Arad**) הוא אחד ממחוזות רומניה הממוקם במערב המדינה בסמוך לגבול עם הונגריה. המחוז נמצא על שטח האזורים קרישאנה ובאנאט. בירת המחוז היא ארד.

## השם
בהונגרית המחוז מכונה Arad megye, בסרבית כ-Арадски округ, ובגרמנית כ-Kreis Arad. המחוז נקרא על שם המרכז המנהלי שלו, העיר ארד.

## גאוגרפיה
למחוז ארד שטח כולל של 7,754 קמ"ר (2,994 מייל רבוע), המהווה 3.6% מהשטח הלאומי של רומניה. השטח של מחוז ערד מחולק לשתי יחידות נפרדות המכסות כמעט מחצית מהמחוז כל אחת. בצד המזרחי של המחוז יש שטח הררי עד נמוך ובצד המערבי זה אזור מישורי המורכב ממישור ערד, מישור מוריס הנמוך ומישור וינגה הגבוה.

### מחוזות שכנים
* מחוז אלבה ומחוז חונדוארה במזרח
* הונגריה - מחוז בקש ומחוז צ'ונגראד-צ'נאד במערב
* מחוז ביחור בצפון
* מחוז טימיש בדרום

### אקלים ומשקעים
במונחים של אקלים, המאפיינים של מחוז ערד הם בעלי אקלים יבשתי ממוזג טיפוסי עם השפעות אוקיאניות. הטמפרטורות השנתיות הממוצעות נעות בין C° 10 בשפלה, בגבעות C° 9, בין C° 6 ל-C° 8 בהרים הנמוכים באזור הגבוה ביותר. כמות המשקעים הממוצעת היא בין 565 ל-600 מ"מ בשנה בשפלה, בין 700 ל-800 מ"מ בשנה בגבעות ובין-800 ל-1,200 מ"מ בשנה, באזור ההררי.

## דמוגרפיה
ב-31 באוקטובר 2011 מנה המחוז 409,072 תושבים וצפיפות האוכלוסין הייתה 52 תושבים לקמ"ר (130/מ"ר). להלן ההתפתחות הדמוגרפית:

### הרכב אתני
ההרכב האתני של המחוז היה כלהלן:
* רומנים - 83.9% (343,163)
* הונגרים - 9.1% (37,067)
* צוענים - 4% (16,546)
* סלובקים - 1.1% (4,444)
* גרמנים - 0.8% (2,956)
* אוקראינים - 0.3% (1,295)
* סרבים - 0.2% (875)
* בולגרים - 0.1% (557)
* אחרים - 0.3% (1,190)

## כלכלה
יחד עם מחוז טימיש, מחוז ארד מהווה את אחד האזורים המפותחים ביותר ברומניה. בשל קרבתו לגבול, הוא מושך אליו מספר רב של השקעות זרות. הפוטנציאל החקלאי מוכנס מאוד לערך, מישורי ערד נחשבים לאחד מאגני ייצור הדגנים והירקות החשובים ביותר. משאבי טבע בערד הראויים להילקח בחשבון הם: נפט וגז, מכרות מוליבדן, מחצבות שיש, מים מינרליים ומרבצי אורניום.
הענפים הכלכליים השולטים במחוז הם:
* חקלאות
* טקסטיל
* תעשיית העץ
* תעשיית הרכב

## פוליטיקה
מועצת מחוז ארד, שחודשה בבחירות המקומיות ב-2020, מורכבת מ-32 נציגים ("יועצים"). הרכב מועצת המחוז הוא כלהלן:

## חלוקה מנהלית
למחוז ערד יש רשות עירונית (מוני'ציפיו) אחת, 9 ערים ו-68 כפרים גדולים (קומונות) עם כ-180 כפרים.

## קישורים חיצוניים

*  

קטגוריה:רומניה: מחוזות
די סמוק

**דניאל אנתוני פאריס** (באנגלית: **Daniel Anthony Farris**; נולד ב-17 באוקטובר 1985), הידוע בשם הבמה **די סמוק** (**D Smoke**), הוא ראפר ופזמונאי אמריקאי מאינגלווד, קליפורניה. הוא זכה לתשומת לב בשנת 2019, כשהשתתף בעונה הראשונה של תוכנית הריאליטי של נטפליקס, "זורמים" וזכה במקום הראשון. בשנה שלאחר מכן, הוציא את אלבום הבכורה שלו, *Black Habits*. פאריס קיבל שתי מועמדויות בטקס פרסי גראמי ה-63.

## קריירה מוזיקלית
פאריס גדל במשפחה מוזיקלית, כאשר אמו, אחיו ובן דודו היו זמרי גוספל באינגלווד, קליפורניה. אחיו הוא זמר ה-R&B SiR , החתום בחברת התקליטים טופ דואוג אנטרטיינמנט. בשנת 2006, הוא הקים קבוצת פזמונאים בשם WoodWorks עם אחיו ובת דודתו טיפאני גושה, שכתבו שירים לגינוויין  והפוסיקט דולז והשתתפו בכתיבת השיר "Never" של ג'היים . הוא היה חבר גם בשלישייה מוזיקלית עם אחיו, בשם N3D. ב-9 במאי 2006 הוציא את אלבומו הראשון, *Producer of the Year*, באופן עצמאי. בשנת 2015, השתתף באלבומו העצמאי של אחיו SiR, Seven Sundays, בשיר "You Ain't Ready".

בשנת 2019, פאריס השתתף בתוכנית הריאליטי של נטפליקס "זורמים", ונבחר לזוכה התוכנית. ב-24 באוקטובר של אותה השנה, הוא הוציא את מיני-אלבום הבכורה שלו, *Inglewood High*. המגזין HipHop DX  העניק למיני-אלבום ביקרת חיובית באומרו שהוא יכול "לנצל מספר רב של זרימות, להעביר סיפורים מופנימים, יכול לראפרפ בספרדית בצורה מדהימה והיה לו אוזן לאיכות". באותה השנה, הוא הופיע בטקס פרסי המוזיקה של Soul Train , יחד עם אחיו SiR. בנוסף, השתתף באלבום *Born 2 Rap* של הראפר דה גיים, בשיר "Cross on Jesus Back".

בשנת 2020, הוציא את אלבום הבכורה המסחרי שלו, *Black Habits*. האלבום קיבל מועמדות לפרס גראמי לאלבום הראפ הטוב ביותר בטקס פרסי גראמי ה-63. בנוסף, פאריס קיבל מועמדות גם בקטגוריית "תגלית השנה" באותו הטקס.

## דיסקוגרפיה
### אלבומי אולפן
* 2006: *Producer of the Year*
* 2020: *Black Habits*

### מיני-אלבומים
* 2019: *Inglewood High*

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:ראפרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:משתתפים בתוכניות מציאות אמריקאיות
קטגוריה:זוכים בתוכניות מציאות
קטגוריה:אמריקאים שנולדו ב-1985
קולוניה (מחוז)

**קולוניה** (בספרדית: **Colonia**) הוא אחד ממחוזות אורוגוואי הממוקם בדרום המדינה. בירת המחוז היא קולוניה דל סקרמנטו, אחת הערים העתיקות ביותר במדינה.

## דמוגרפיה
נכון לשנת 2010, תוחלת החיים עומדת על כ-78 שנים. הגיל הממוצע הוא כ-35 שנים.

## קישורים חיצוניים
* 

קולוניה
קטגוריה:מדינות וטריטוריות שהוקמו ב-1816
ריו נגרו (מחוז)

**ריו נגרו** (בספרדית: **Departamento de Río Negro**) הוא אחד ממחוזות אורוגוואי הממוקם במרכז מערב המדינה. בירת המחוז היא פראי בנטוס. ריו נגרו הוקם בחלוקת המחוזות בשנת 1837.

מיקום המחוז הוא במרכז-מערב המדינה, גובלת ב מצפון, טקוארמבו ממזרח, נהר ריו נגרו (הנהר השחור) מפריד בינה לבין מחוזות דורסנו וסוריאנו מדרום, ונהר אורוגוואי מפריד בינה לבין ארגנטינה.
[ממוזער|300px|[ריו נגרו (נהר באורוגוואי)|נהר ריו נגרו באורוגוואי כשברקע נראה הגשר המחבר בין מחוז דורסנו למחוז ריו נגרו]]

המחוז הוכרז ב-1 באוגוסט 1881 כמחוז עצמאי, לאחר שהופרד מפאיסנדו.

## דמוגרפיה
מספר התושבים נכון לשנת 2018 היה 57,874 נפש, ונחשב למחוז מועט אוכלוסין (שלישי מהנמוך ביותר). מרבית האוכלוסייה מתגוררת בערים, בעיר הבירה פראי בנטוס ובעיר יונג.

[ממוזער|280px|גבולות מחוז ריו נגרו שמופיע בהם מיקום העיריות: 1)[נואבו ברלין 2)סאן חבייר 3)יונג. השטח האפור הוא שטח לא עירוני]]

במחוז קיימים שלושה עיריות (ניהול אזורי), יונג, נואבו ברלין, וסאן חבייר. בעיריות מתקיימים בחירות אחת ל-5 שנים, ובהם נבחרים ראש העיר וארבעה חברי מועצה.

נכון לשנת 2010, תוחלת החיים עומדת בריו נגרו על כ-78 שנים. הגיל הממוצע הוא כ-31 שנים.

## כלכלה
החקלאות היא המרכיב הכלכלי המשמעותי ביותר במערב המחוז, והייצור החקלאי כולל: סויה, פשתן, תירס, דגנים, ענבים, חיטה וחמניות. במזרח המחוז ישנו גידול בקר בשטחי מרעה נרחבים, וכן יקבים ומחלבות. בבירת המחוז יש נמל מסחרי המתחבר לים דרך נהר אורוגוואי.

## קישורים חיצוניים

* 

ריו נגרו
ריברה (מחוז)

**ריברה** (בספרדית: **Rivera**) הוא אחד ממחוזות אורוגוואי הממוקם בצפון המדינה. בירת המחוז היא ריברה. ריברה הוקם בחלוקת המחוזות בשנת 1837.

## דמוגרפיה
נכון לשנת 2010, תוחלת החיים עומדת בריברה על כ-76 שנים. הגיל הממוצע הוא כ-31 שנים.

## קישורים חיצוניים

*  

ריברה
שמורת הטבע אגם זאקרו ויער המלך

**שמורת הטבע אגם זאקרו ויער המלך** (בגרמנית: **Naturschutzgebiet Sacrower See und Königswald**) היא שמורת טבע (Naturschutzgebiet בראשי תיבות NSG) במדינת ברנדנבורג בגרמניה. ההכרזה על ההגנה על השטח נעשתה ב-22 במרץ 1941 בכתב העת הרשמי של ממשלת פרוסיה בפוטסדאם בצו על הקמת "שמורת הטבע אגם זאקרו ויער המלך" בנפת פוטסדאם. מאז 30 בנובמבר 1998 נכללת השמורה באזור השימור (Landschaftsschutzgebiet בראשי תיבות LSG) "יער המלך עם אגמי האבל והנוף החקלאי של זבורגר" (Königswald mit Havelseen und Seeburger Agrarlandschaft).

אזורי יער נרחבים סביב אגם זאקרו היו שמורת הטבע העתיקה ביותר בפוטסדאם מאז שנת 1941. האזור ממוקם צפונית-מזרחית לפוטסדאם, בין יונגפרנזה, נהר ההאבל המגיע מברלין והיישוב גרוס גליניקה (Groß Glienicke). גודלו 8,015 דונם.

## אגם זאקרו
אגם זאקרו (Sacrower See) הוא אגם בחלק הצפוני של העיר פוטסדאם ברובע זאקרו. האגם הרדוד שמימיו עשירים בסיד שוכן כולו בשמורת הטבע אגם זאקרו ויער המלך.

## יער המלך
אזור יער נרחב צפונית-מזרחית לפוטסדאם ודרומית ליישוב גרוס גליניקה נקרא "יער המלך" (Königswald). הוא מוקף באגמים קרמפניצר זה (Krampnitzer See) ויונגפרנזה והנהר האבל. באמצע "יער המלך" שוכן אגם זאקרו. יערות אורן עתיקים יותר ויערות נשירים מעורבים כמו גם כמה ביצות קטנות קובעים את אופי היער. בתוך היער יש כמה גבעות. אלו כוללים את רהברג (Rehberg), גבעת זדליצברג (Zedlitzberg) בגובה 66 מטר, שוורצר ברג (Schwarzer Berg), לואיסנברגה (Luisenberge) בגובה 78 מטר, פוקסברגה (Fuchsberge) והכרם ליד זאקרו. 19 מטרים מעל לחוף להיניצזה (Lehnitzsee) במערב יער המלך נמצא מבצר מתקופת הברונזה המכונה רומרשנזה (Römerschanze, שם מטעה מכיוון שלאתר אין שום קשר לרומאים), הנקרא גם קוניגסוול (Königswall, "קיר המלך"), על שלוחה של השטח. הבית המחליף של בית היערן של זדליץ שנשרף בשנות השלושים של המאה ה-20 נמצא ביער. בקצה הדרומי של הפארק שוכנים ארמון זאקרו עם הכפר בעל אותו שם וכנסיית הגואל ונמל זאקרו.

## קישורים חיצוניים


* Potsdamer Naturschutzblätter (PDF) abgerufen am 7. Januar 2019
* Sacrower See (PDF) abgerufen am 6. Januar 2019


## הערות שוליים

קטגוריה:פוטסדאם
קטגוריה:אירופה: שמורות טבע
קטגוריה:ברנדנבורג: גאוגרפיה
אמדאוס (סדרת טלוויזיה)

**אמדאוס** (בגרמנית: **Die Abenteuer des jungen Mozart**, "הרפתקאותיו של מוצרט הצעיר") היא סדרת טלוויזיה מונפשת גרמנית, שעוקבת אחר הרפתקאות דמיוניות שעבר המלחין וולפגנג אמדאוס מוצרט בילדותו. הסדרה נוצרה על ידי ווינפריד דברטין והופקה על ידי LAR Little Amadeus Realisierungsgesellschaft mbH & Co. KG, KiKa ו-ARD, לציון יום הולדתו ה-250 של מוצרט.

הסדרה שודרה במקור בגרמניה בערוץ KiKa החל מ-16 בינואר 2006 עד 30 בנובמבר באותה שנה. בישראל הסדרה שודרה לראשונה בשנת 2008 בדיבוב עברי בערוץ לוגי, כאשר באותה שנה הסדרה שודרה בארצות הברית בהפצת American Public Television. לסדרה הופקה עונה אחת הכוללת 26 פרקים באורך 24 דקות.

הסדרה זכתה במספר פרסים ובהשראתה הופקו מחזות, פסקולים, ספרים ומשחקים.

## תקציר העלילה
הסדרה מתרחשת בזלצבורג שבאוסטריה במהלך המאה ה-18, ועוקבת אחר אמדאוס, ילד בן 7 עם כישרון מוזיקלי. בכל פרק אמדאוס עובר הרפתקה חדשה ומוזיקלית יחד עם משפחתו וחבריו, כמו כן הוא יוצא מצרות שגורם לו דביליוס, המזכיר הפרטי של הארכיבישוף, שמקנא בו.

## דמויות
* **[[וולפגנג אמדאוס מוצרט|אמדאוס]]** - ילד בן 7. מוזיקאי מוכשר.
* **[[מריה אנה מוצרט|נאנרל]]** - אחותו הגדולה של אמדאוס בחמש שנים.
* **פומפרל** - הכלב של אמדאוס.
* **[[לאופולד מוצרט|לאופולד]]** - אבא של אמדאוס ונאנרל.
* **[[אנה מריה מוצרט|אנה מריה]]** - אמא של אמדאוס ונאנרל.
* **קייטן** - חברו הטוב ביותר של אמדאוס.
* **דביליוס** - מזכיר פרטי של הארכיבישוף. מקנא באמדאוס ובכישרון שלו.
* **מריו** - אחיין של דביליוס, אשר מתחרה מול אמדאוס.
* **מונטי** - החולדה של דביליוס, אשר עוזר לו בתחבולות נגד אמדאוס.
* **תרזה** - מנהלת מאפייה.
* **קייטי** - ילדה שנערצת על ידי אמדאוס ומריו.
* **[[ארכיבישוף]]** - יורש העצר של זלצבורג. מעריץ את אמדאוס.

## מדבבים בעברית
הדיבוב העברי בוים על ידי אורנה כץ, והופק על ידי מיכל בשירי בוידאופילם אינטרנשיונל.
* **עידו דנקנר** - אמדאוס
* **יעל צבי** - קייטי
* **דני אבידן** - קייטן
* **[[הילה זהרור]]** - נאנרל
* **[[אלי לולאי]]** - לאופולד
* **[[אורנה כץ]]** - אנה מריה / ארסל / ליסה
* **[[שרון שחל]]** - תרזה
* **[[מיכה אוזין סליאן]]** - ארכיבישוף
* **זהר סדן** - דביליוס
* **[[גלעד שמואלי (שחקן)|גלעד שמואלי]]** - מריו
* **[[דניאל אפרת]]** - מונטי
* **[[אורי אומנותי]]** - דמויות שונות
* **[[מיכאל עינב]]** - דמויות שונות
את שיר הפתיחה של הסדרה ביצע בדיבוב העברי מיכאל עינב.

## הפקה והצלחה
הסדרה נוצרה על ידי ווינפריד דברטין, יוצר הסדרה "הלו ספנסר", לכבוד יום הולדתו ה-250 של המלחין וולפגנג אמדאוס מוצרט. הסדרה נועדה לגרום לילדים צעירים להתעניין במוזיקה קלאסית. קהל היעד של הסדרה הוא ילדים בני 4 עד 8, אך הסטטיסטיקה הראתה שגם בוגרים יותר צופים בה.

מפיקי הסדרה החליטו לא להשתמש בהנפשה פופולרית בסגנון מאנגה, אלא להשתמש בהנפשה ישנה - "רצינו בכוונה לקבל דמויות בסגנון ישן ולהנפיש אותן בסגנון דיסני הישן ולהעניק להן מראה בצבע יד. זה גם הופך אותן למתאימות יותר למוזיקה קלאסית ברקע".

הסדרה זכתה להצלחה רבה ברחבי העולם, ובהשראתה הופקו מחזות, פסקולים, ספרים ומשחקים, כמו כן היא זכתה במספר פרסים.

## קישורים חיצוניים
* 

* 

## הערות שוליים

קטגוריה:וולפגנג אמדאוס מוצרט
קטגוריה:סדרות טלוויזיה גרמניות לילדים
קטגוריה:סדרות הנפשה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:ערוץ לוגי: תוכניות רכש
מעבר דיאטלוב

**מעבר דיאטלוב** (ברוסית: **Перева́л Дя́тлова**) הוא מעבר הרים בצפון אורל בין ההר חולטאצ'אחל (1,096.7 מטר) בגובה 905 ללא סימון הפונה מזרחה, קצת מלבד רכס אורל הראשי. הוא ממוקם בקצה הצפון מערבי של מחוז סברדלובסק ברובע העירוני איבדל, 128 ק"מ צפונית מערבית לעיר איבדל. הוא מחבר את העמק של היובל הרביעי הימני של נהר לוזבה עם החלקים העליונים של נהר אוספיה (גם היובל הימני של לוזבה).

## מקור השם
המעבר קיבל את שמו בקשר לטרגדיה שהתרחשה בפברואר 1959, כאשר לא הרחק ממנה, על המדרון המזרחי של הר חולטאצ'אחל, קבוצת תיירים בראשות איגור דיאטלוב מתו בנסיבות לא ידועות.

## ראו גם
* תקרית מעבר דיאטלוב

## קישורים חיצוניים
* 

קטגוריה:רוסיה: גאוגרפיה
קטגוריה:מעברי הרים
קטגוריה:מחוז סברדלובסק
In the Morning

"**In the Morning**" (בעברית: "**בבוקר**") הוא סינגל שהוקלט על ידי הזמרת-יוצרת האמריקאית ג'ניפר לופז. השיר יצא לאור ב-27 בנובמבר 2020, על ידי חברות התקליטים היטקו רקורדס וניויוריקן רקורדס, כסינגל שלא מתוך אלבום.

## רקע וכתיבה
השיר נכתב על ידי, דניאל רונדון, ג'קסון פוט, ג'יימס אברהארט, לופז, ג'רמי דוסולייט, ג'וני סימפסון, פטריק אינגונזה, טים סומרס והופק על ידי, ג'קסון פוט, ג'וני סימפסון. עטיפת הסינגל צולמה על ידי הצלמים מרט אלאס ומרקוס פיגוט. העטיפה מציגה את לופז על רקע שחור כאשר גופה עירום מכלל בגדים. לאחר חשיפת העטיפה קיבלה לופז שלל של תגובות על כך שאינה לבושה בה כלל.

## הופעה וקידום
לופז ביצעה את השיר בשידור חי בפעם הראשונה בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '21", הספיישל השנתי של ערב השנה החדשה ששודר על ידי רשות השידור ABC מטיימס סקוור, שבמנהטן, ב-31 בדצמבר 2020. לאחר שביצעה את השיר המשיכה לופז בהופעתה וביצעה את השיר "Dream On".

## וידאו קליפ
הווידאו קליפ הנלווה שצולם לשיר בוים על ידי ג'ורה פרנטיס והועלה לראשונה באופן בלעדי באפליקציית Triller, ב-13 בינואר 2021, לאחר מכן הועלה לערוץ היוטיוב של לופז בשידור חי ב-15 בינואר. הקליפ כולל סצנות של לופז "לא לובשה אלא רק כנפי מלאך ענקיות". לופז הצהירה כי הסרטון "מלא בסמליות על מערכת יחסים חד צדדית אפלה וההבנה שלא תוכלו לשנות אף אחד אחר (...) צמיחו כנפיים משלכם והתרחקו מכל אחד או כל דבר שלא באמת מעריך כל מה שיש לך להציע לו."

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי ג'ניפר לופז
סליק בית החמרה בנען

חלק מתכולת הסליק ב"בית החמרה" בנען המוצג למבקרים|שמאל|ממוזער|250px
**סליק "בית החמרה" בנען** היה הסליק המרכזי של קיבוץ נען שנבנה ב-1943. לאחר קום המדינה הפך הקיבוץ את המקום לאתר מורשת הפתוח לטיולים.

## רקע
לאחר סיום מלחמת העולם הראשונה החלו היישובים ברחבי הארץ להכין סליקים מאולתרים ששימשו את היישובים לאגור נשק בלתי חוקי ששימש כנשק הגנתי. ב-1925 הוקם ארגון ההגנה שפעל להקמת סליקים מרכזיים לאגירת נשק שנרכש על ידי הארגון ושימש למטרות הגנתיות והתקפיות.

קיבוץ נען היה בין היישובים הפעילים בהם ביצעה "ההגנה" רכש, יצור ואחסון של נשק ותחמושת. כבר ב-1936 החל הקיבוץ, בהובלתו של חבר הקיבוץ יצחק שיפריס, להקים קוי ייצור של נשק ותחמושת ובמקביל להקים סליקים לאחסון התוצרת.

## ההיסטוריה של הסליק
ב-1943 הוחלט על הקמת סליק מרכזי גדול בקיבוץ שישמש לאחסון נשק ותחמושת. לבניית הסליק נבחר בית מגורים בשם "בית החמרה" שנקרא כך כי נבנה מבלוקים שהוכנו מאדמת החמרה הנפוצה בסביבה. הבית נבחר מכיוון שהיה בתהליך בניה ובאופן יוצא דופן כלל שירותים פרטיים. כמו כן היה האדריכל של הבית שותף לתכנון הבית והסליק. בניית הבית הסתיימה ב-1945 ומתחתיו נבנה סליק בגודל של 2.5 מטר על 2 מטר ובגובה 2.5 מטר.

הגישה אל הסליק הייתה דרך פיר שנחפר ברצפת המסדרון אל השירותים. לאחר החפירה הוסתר פתח הפיר בארגז ברזל מלא חול שהותקן על גבי מסילות כשעל חלקו העליון של הארגז הונחו אריחים שהסוו את קיומו של הארגז. מחוץ לבית נבנתה בריכת דגי נוי ובמרכזה ברז מדומה שהיה מחובר לציר בורגי שהיה מחובר לארגז בפנים הבית. סיבוב הברז הסיע את הארגז על המסילה למרחק של כ-50 ס"מ באופן שחשף את פתח הפיר.

לאחר סיום בנייתו אוחסן בסליק נשק וכן תחמושת שיוצרה בבתי המלאכה בקיבוץ ומשם נלקחה במשאית להמשך עיבוד במפעלים בתל אביב כשהיא מוסווית תחת זבל.

במהלך השבת השחורה ב-1946 חיפשו הבריטים סליקים בקיבוץ אך הסליק המרכזי לא נתגלה.

## לאחר הקמת המדינה
דבר קיומו של הסליק היה ידוע רק למספר מועט של אנשים. לאחר מלחמת העצמאות המשיך הבית לשמש למגורים מבלי שהגרים בו ידעו על הסליק. רק ב-1991 הוחלט בקיבוץ להפוך את המקום למוזיאון שכולל צילומים ופריטים של ההיסטוריה של הקיבוץ והבית. כמו כן מוצע למבקרים ביקור בסליק בו מוצגים כלי נשק.

## לקריאה נוספת
* ד"ר רפי קיטרון, **ארץ ישראל הנסתרת - סיפורם של הסליקים ותולדותיהם**, הוצאת אריאל, 2010, עמודים 145–146

## קישורים חיצוניים

* נען באתר ארגון "ההגנה"
* בית החמרה – נען, באתר המועצה לשימור אתרי מורשת בישראל

## הערות שוליים

נען
קטגוריה:נען
קטגוריה:אתרי מורשת במחוז מרכז
מלחמת המחר

**מלחמת המחר** (באנגלית: **The Tomorrow War**) הוא סרט פעולה אמריקאי מדע בדיוני צבאי בבימויו של כריס מקיי בהופעת הבכורה שלו כבמאי סרט לייב אקשן, בהפקת דייוויד אליסון, דנה גולדברג, דון גריינג'ר, דייוויד ס. גויר, ז'ול דאלי ואדם קולברנר, ונכתב על ידי זאק דין וביל דובוק. בסרט מככבים כריס פראט (שגם הפיק בפועל), איבון סטרהובסקי, בטי גילפין, קית' פאוורס, מייק מיטשל, סם ריצ'רדסון וג'יי קיי סימונס. הסרט, מתמקד במלחמת האנושות נגד כוח חייזרי פולש, בתקווה לנצח בזכות שימוש ביכולתם החדשה של מדענים לגייס חיילים מהעבר למלחמה.

במקור הסרט היה אמור לצאת לאקרנים על ידי אולפני סרטי פרמאונט, אך עקב מגפת הקורונה העולמית הוא בסופו של דבר נרכש להפצה על ידי שירות הסטרימינג פריים וידאו ועלה ב-2 ביולי 2021.

## תקציר העלילה
גורלה של מלחמה עתידנית נשען על יכולותיו של אדם אחד להתעמת עם רוחות הרפאים של עברו. 

האנושות של שנת 2048 מפסידה לכוח פולש המוני של חייזרים אגרסיביים - וכדי להילחם בחזרה, מדענים מפתחים דרך לגייס חיילים מהעבר (משנת 2022) ולשגר אותם לעתיד כדי לעזור לשארית המין האנושי להילחם במלחמה. הקישור לעתיד ולעבר הוא לשבוע אחד בלבד כל פעם, ואזרחים מהעבר נלחמים לצד ילדיהם ונכדיהם מהעתיד בסבבים ומנסים למצוא דרך להשמיד את החייזרים או למנוע מהם מלכתחילה לנצח, לפני שתושבי העולם כולו יכחדו.
## הפקה
בפברואר 2019 הוכרז כי כריס פראט נמצא במשא ומתן לככב סרט (שהיה ידוע אז בשם *Ghost Draft*) ואשר אמור להיות מבוים על ידי כריס מקיי. בחודש יולי לוהקה איבון סטרהובסקי לתפקיד הנשי הראשי. ג'יי קיי סימונס, בטי גילפין, סם ריצ'רדסון, תיאו פון, יסמין מתיוס, קית' פאוורס לוהקו באוגוסט, עם מרי לין רייסקוב, אדווין הודג', ועוד צוות שחקנים שהצטרף בספטמבר. הסרט זכה לכותרת "מלחמת המחר". מעצב ההפקה קן ברתלמי עיצב את החייזרים לסרט.

### צילומים
הצילומים החלו ב-1 בספטמבר 2019, באטלנטה ובאיסלנד. הצילומים הושלמו ב-12 בינואר 2020.

## הפצה
במקור אמור היה הסרט לצאת לאקרנים ב-25 בדצמבר 2020 על ידי Paramount Pictures, אך עקב מגפת הקורונה הוא הוסר מלוח הזמנים ויציאתו נדחתה מאוחר יותר ל-23 ביולי 2021, במקום "משימה בלתי אפשרית 7", שנדחתה למועד מאוחר יותר.

## קישורים חיצוניים

## הערות שוליים

קטגוריה:סרטים שיציאתם נדחתה בעקבות מגפת הקורונה
קטגוריה:סרטי פרמאונט
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2021
קטגוריה:סרטי מדע בדיוני מ-2021
קטגוריה:סרטי מדע בדיוני אמריקאיים
קטגוריה:סרטי מדע בדיוני צבאי
האביר הירוק (סרט)

**האביר הירוק** (באנגלית: **The Green Knight**) הוא סרט אפוס פנטזיה אמריקאי משנת 2021 על ימי הביניים שכתב וביים דייוויד לאורי. מככבים בו דב פאטל, אליסיה ויקנדר, ג'ואל אדגרטון, בארי קיוגאן, ראלף איינסון ושון האריס, והוא מבוסס על השיר "סר גאווין והאביר הירוק".

הסרט יצא לאקרנים ברחבי ארצות הברית ב-30 ביולי 2021 והוא זכה לביקורות מעורבות.

## עלילה
הרפתקה פנטזית המבוססת על האגדה של המלך ארתור, הסרט מספר את סיפורו של סר גאוויין (דב פאטל), אחיינו הראשי של המלך ארתור, היוצא למסע כדי להתעמת עם האביר הירוק: זר ענק ירוק-עור.

## שחקנים ודמויות
* דב פאטל כסר גאוויין
* אליסיה ויקנדר כליידי / אסל
* ג'ואל אדגרטון כלורד
* בארי קיוגאן כסקאוונג'ר
* ראלף איינסן כאביר הירוק
* שון האריס כמלך ארתור
* קייט דיקי כמלכה גווינבר
* ארין קלימן כווינפרד
* שריטה צ'ודהורי כאמא

## קישורים חיצוניים
* 

**ביקורות**
* 
* 
* 
* 

## הערות שוליים

קטגוריה:סרטים שיציאתם נדחתה בעקבות מגפת הקורונה
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2021
מחוז אימבבורה

**אימבבורה** (בספרדית: **Imbabura**) הוא אחד ממחוזות אקוודור הממוקם בצפון המדינה בהרי האנדים. בירת המחוז היא איברה.

תושבי המחוז דוברי ספרדית וכן קצ'ואה.

## קישורים חיצוניים

* 

אימבבורה
פינץ' (סרט)

**פינץ**' (באנגלית: **Finch**) הוא סרט קולנוע אמריקאי מסוגת דרמה-מדע בדיוני מאת הבמאי מיגל ספוצ'ניק , שנכתב על ידי קרייג לאק ואיבור פאוול. הוצאת הסרט לאקרנים תוכננה ל-2 באוקטובר 2020, אך נדחתה מספר פעמים עקב מגפת הקורונה העולמית. לבסוף, שונה שם הכותר מ-**BIOS** ל-**Finch**, ונמכר לאפל TV+, שהפיצה אותו בשירות הסטרימינג שלה ב-5 בנובמבר 2021.

טום הנקס מככב בסרט בתור פינץ' ויינברג, ממציא חולה, החי בכדור הארץ הפוסט אפוקליפטי, אשר יוצר רובוט כדי שזה יארח לו ולכלבו חברה ויוצא למסע ברחבי מדינתו.

## עלילה
עשור חלף מאז הרסה התפרצות סולארית את שכבת האוזון, העלתה את הטמפרטורות ל-65 מעלות צלזיוס (149 מעלות פרנהייט) והפכה את כדור הארץ לשממה רדיואקטיבית ובלתי ניתנת למגורים. אחד הניצולים הבודדים, פינץ' ויינברג, מהנדס רובוטיקה, חי לבדו עם הכלב שלו, גודייר, במעבדה התת-קרקעית שלו בסנט לואיס, בבעלות החברה בה עבד לפני האסון. כאשר פינץ' מחפש אספקה, הוא לובש חליפת מגן מתוצרת עצמית ונוסע דרך האזור בקרוואן.

גוסס מהרעלת קרינה, פינץ' עובד על יצירת בן לוויה רובוט מיוחד עבור הכלב שלו שיטפל בו כשהוא כבר לא יהיה. הוא קורא לו ג'ף ומזין אותו בידע אנציקלופדי, כולל מדריך לאילוף וטיפול בכלבים.

כשסערה קיצונית מתקרבת לסנט לואיס, פינץ', ג'ף וגודייר יוצאים בקרוון הנייד לכיוון סן פרנסיסקו. עם זאת, בגלל העזיבה הנמהרת, רק 72 אחוז מהנתונים המתוכננים יכלו להעלות למוחו של ג'ף ולכן יש לו מוח דומה לזה של ילד. למרות החמרה במצבו, פינץ' עדיין מנסה ללמד את האנדרואיד כמה שיעורים חשובים על החיים וכיצד להגן על גודייר.

## שחקנים ודמויות
* טום הנקס – פינץ' ויינברג, ממציא חולה ואחד האנשים האחרונים על פני כדור הארץ
* קיילב לנדרי ג'ונס – ג'ף, הרובוט שיצר פינץ'

## הפקה
ב-27 באוקטובר 2017 הוכרז כי טום הנקס יככב בסרט פוסט-אפוקליפטי בשם BIOS העוסק ברובוט שדמותו החולה של הנקס תיצור כדי להגן על חיי כלבו האהוב כאשר הוא מת. הסרט נכתב על ידי קרייג לאק ואיבור פאוול, בבימויו של מיגל ספוצ'ניק והפקתו של רוברט זמקיס וקווין מישר. כמה אולפנים גדולים התמודדו על הזכויות על הסרט, שצפוי היה להתחיל בהפקתו בתחילת 2018. כעבור כמה ימים נודע כי הפרויקט נרכש על ידי אמבלין בידור, וחברת Universal Pictures תפיץ אותו. בינואר 2019 הצטרף קיילב לאנדרי ג'ונס לצוות הסרט לתפקיד בלכידת התנועה של רובוט שיוצר פינץ'. במרץ 2019 הצטרפה סמירה ויילי לצוות השחקנים של הסרט ובמאי 2019 הצטרפו סקיט אולריך ולורה הארייר.

הפקת הסרט התרחשה במדינת ניו מקסיקו, כולל הערים אלבקרקי, סנטה פה, שיפרוק, לוס לונאס, סוקורו והפארק הלאומי חולות לבנים. ההפקה הסתיימה במאי 2019.

## הפצה
יציאת הסרט תוכננה ל-16 באפריל 2021. תאריך השחרור הקודם של הסרט היה 2 באוקטובר 2020, אך מגפת הקורונה אילצה את דחיית ההפצה.

## קישורים חיצוניים
* 

#### ביקורות
* 
* 
* 
* 

## הערות שוליים

קטגוריה:סרטים שיציאתם נדחתה בעקבות מגפת הקורונה
קטגוריה:סרטים על כלבים
קטגוריה:סרטי רובוטים
קטגוריה:סרטים פוסט-אפוקליפטיים
קטגוריה:סרטי אולפני יוניברסל
קטגוריה:סרטים אמריקאיים
קטגוריה:סרטים באנגלית
קטגוריה:אפל TV פלוס: סרטים
קטגוריה:סרטי מדע בדיוני מ-2021
מחוז גואייס

**גואייס** (בספרדית: **Guayas**) הוא אחד ממחוזות אקוודור הממוקם במרכז המדינה. בירת המחוז היא גואיאקיל. עם יותר מ-3 מיליון תושבים, גואייס הוא המחוז המאוכלס ביותר באקוודור. המחוז הוא השביעי בשטחו, עם שטח של כ-15,400 קמ"ר.

## היסטוריה
ההתיישבות באזור החלה בשנת 1534 עם כיבושו בידי האימפריה הספרדית. 

בעשורים האחרונים ישנו תהליך עיור מאסיבי, אשר גורם לקשיים ביצירת תשתיות מתאימות.

## קישורים חיצוניים

*  

גואייס
דאבל הזהב (סרט)

**דאבל הזהב** (רוסית: Золотой дубль) הוא סרט עלילתי באורך מלא, דרמת ספורט, שמהווה קופרודוקציה בין ארמניה לרוסיה המוקדשת לקבוצת אררט ולזכייתה ב-10 באוקטובר 1973 תחת ניקיטה סימוניאן באליפות ברית המועצות ובגביע ברית המועצות בכדורגל.
## רקע
בשנת 1973 - נבנות תחנות כוח גרעיניות בברית המועצות, המחשבים הראשונים נוצרים, המדינה חיה חיים סוערים ופעילים וכדורגל הוא פורקן לאנשים - מעובד פשוט ומהנדס ועד מנהיגי המפלגה.

אליפות ברית המועצות בכדורגל מלאה בתשוקות על המגרש וביציעים, משחקים של מנהיגים ואפילו הגרלות מחתרת. בארמניה יש תנופת כדורגל אמיתית - קבוצת הכדורגל של ירוואן "אררט", בהדרכ ניקיטה סימוניאן, מכוונת לזכייה באליפות ובגביע ברית המועצות. אולם הדרך למטרה השאפתנית אינה קלה, מכיוון ש"אררט" מתעמת עם דינמו קייב האימתנית, שנתמכה באופן אישי על ידי ראש הוועד המרכזי של המפלגה הקומוניסטית באוקראינה.

## עלילה
הסרט מתמקד במשחק הגמר של גביע ברית המועצות, שהתקיים ב-10 באוקטובר 1973 בלוז'ניקי וזכור בזכות הדרמה המדהימה שלו והפך לאחד הגמרים הדרמטיים בתולדות הכדורגל הסובייטי. הניצחון של אררט גרם לתהודה עצומה בזמנו והפך לפרק מסקרן בתולדות הספורט הסובייטי - לראשונה קבוצה ארמנית זכתה בתואר, לאחר שהצליחה להביס את הפייבוריטית הבלתי מעורערת של אותן שנים, דינמו קייב. הסרט, המבוסס על אירועים אמיתיים, טבול באווירה של שנות ה-70, עוקב אחר המאבק הבלתי מתפשר במגרשי הכדורגל, על הצד האפל של הספורט הסובייטי ומגולל כיצד דמות ספורטיבית אמיתית, מיומנות אמיתית ורוח צוות יכולים להביס מערכת מפלגתית-מנוהלת רבת עוצמה עם משאבים בלתי מוגבלים.
## רימייק
הסרט זכה לרימייק בשנת 2026, בכיכובו של יורי ברוייב כניקיטה סימוניאן.
## קישורים חיצוניים

## הערות שוליים

קטגוריה:ארמניה: תרבות
קטגוריה:סרטים רוסיים המבוססים על סיפור אמיתי
קטגוריה:סרטי ספורט רוסיים
קטגוריה:סרטי כדורגל
קטגוריה:סרטי 2021
קטגוריה:ברית המועצות: כדורגל
מחוז אל אורו

**אל אורו** (בספרדית: **El Oro**) הוא אחד ממחוזות אקוודור הממוקם בדרום מערב המדינה. בירת המחוז היא מצ'אלה. מחוז צ'ימבורסו מורכב מ-14 קנטונים בעלי אוטונומיה חלקית.

כלכלת אל אורו מבוססת בעיקר על ייצוא של בננות (המחוז הוא אחד מן היצואנים הגדולים בעולם של בננות), שרימפס, קקאו וקפה. בעבר המחוז היה ידוע בשל ייצוא הזהב שבו.

## היסטוריה
עד הגעת הספרדים בשנת 1549, אזור אל אורו היה מיושב בעיקר על ידי בני האינקה. במהלך המאה ה-16 וה-17 השלטונות הספרדיים כרו את הזהב ושלחו אותו לספרד. לאחר מרד מקומי ניתן גם לילידים ליהנות מן הזהב שבארצם.

המחוז הוקם במתכונתו הנוכחית בשנת 1882.

אזור אל אורו נכבש בחלקו על ידי פרו בזמן מלחמת פרו–אקוודור בשנת 1941.

## קישורים חיצוניים

*  

אל אורו
מחוז הדרום (בחריין)

**מחוז הדרום** (בערבית: **المحافظة الجنوبية**) הוא הגדול שבמחוזות בחריין הממוקם בדרום המדינה. למרות גודלו הרב של המחוז (כ־58% מהשטח המדינה), הוא בעל האוכלוסייה המעטה ביותר – כ־100,000 תושבים. שטח המחוז כולל גם את איי חוואר.

מושל המחוז הוא ח'ליפה בן עלי אאל ח'ליפה, נכדו של ראש הממשלה הראשון של בחריין ח'ליפה בן סלמאן אאל ח'ליפה.

## קישורים חיצוניים

*  

קטגוריה:בחריין: חלוקה מנהלית
מחוז הצפון (בחריין)

**מחוז הצפון** (בערבית: **المحافظة الشمالية**) הוא הצפוני שבמחוזות בחריין הכולל בתוכו את העיר חמד וכפרים נוספים.

המחוז כולל את האי אום א-צבאן. קבוצת איים נוספת, איי ג'ידה, השייכת למחוז, נמצאת גם היא בבעלות פרטית, של פוליטיקאי בחרייני. המחוז כולל גם את איי נוראנה, איים מלאכותיים שנבנו בקרבת החוף ועליהם יוקמו בנייני מגורים.

## קישורים חיצוניים

*  

קטגוריה:בחריין: חלוקה מנהלית
No Drama

**No Drama** (בעברית: **ללא דרמה**) הוא שיר של הזמרת האמריקאית ממוצא מקסיקני, בקי ג'י, בשיתוף הזמר הפוארטו ריקאני אוזונה. השיר יצא לאור על ידי חברות התקליטים קימוסבי רקורדס, RCA רקורדס וסוני מיוזיק לטין ב-29 באוקטובר 2020.

נכון לנובמבר 2020, השיר עומד על כ-10 מיליון השמעות ברשת הזרמת המדיה ספוטיפיי.

## וידאו קליפ
הווידאו קליפ הרשמי יצא לאור ב-29 באוקטובר 2020 ביחד עם השיר עצמו בשידור חי בערוץ של גומז. הקליפ הופק על ידי מייק הו.

## מיקומי שיא

## קישורים חיצוניים

## הערות שוליים

קטגוריה:שירי בקי ג'י
קטגוריה:שירי אוזונה
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
מחוז הבירה (בחריין)

**מחוז הבירה** (בערבית: **المحافظة الشمالية**) הוא אחד ממחוזות בחריין המכיל בתוכו את בירת בחריין, מנאמה. אמנם מחוז הבירה הוא הקטן בשטחו, אבל בעל מספר התושבים הגבוה ביותר. המחוז הוקם בתצורתו בנוכחית ביולי 2002.

על פי מפקד שנערך בשנת 2020, ישנם 548,345 אנשים המתגוררים במחוז הבירה, 261,921 תושבים שאינם אזרחי בחריין ו-379,153 אזרחים.

## קישורים חיצוניים

*  

## הערות שוליים

קטגוריה:בחריין: חלוקה מנהלית
מחוז צ'ימבורסו

**צ'ימבורסו** (בספרדית: **Chimborazo**) הוא אחד ממחוזות אקוודור הממוקם במרכז המדינה בהרי האנדים ויושב ברובו על שטחי הפארק הלאומי סנגאי. בירת המחוז היא ריובמבה. מחוז צ'ימבורסו מורכב מ-10 קנטונים בעלי אוטונומיה חלקית.

בשטח המחוז נמצא ההר הגבוה ביותר באקוודור- הר הצ'ימבורסו, שגובהו הוא כ-6,267 מטרים.

## קישורים חיצוניים

*  

צ'ימבורסו
מבחן ההומוסקסואליות של מועצת שיתוף הפעולה של מדינות המפרץ

ממוזער|250x250 פיקסלים|מדינות מועצת שיתוף הפעולה של המפרץ
**מבחן ההומוסקסואליות של [[מועצת שיתוף הפעולה של מדינות המפרץ]]** היה מבחן לזיהוי הומוסקסואלים שתוכנן להיות בשימוש בכווית ובמדינות מפרץ אחרות כדי למנוע כניסת נוסעים הומוסקסואלים למדינות אלו. מנהל הבריאות הציבורית, יוסף מינדקאר, ממשרד הבריאות הכוויתי, הציע כי אחת מהבדיקות הרפואיות השגרתיות תהיה גם בדיקה להומוסקסואליות. מינדקאר דיבר גם על מניעת כניסה של טרנסג'נדרים למדינה. במדינות אלו ניתן למנוע מתן ויזת עבודה או לבטלה אם מבקש הוויזה נכשל באחד מהמבחנים.

הוצע כי הדאגה לאירוח מונדיאל 2022 בקטר, וחשש למחלוקת במקרה שאוהדי כדורגל יהיו להט"בים, גרמו למינדקאר לגנוז את התוכניות ולעמוד על כך שמדובר בהצעה בלבד.  ההצעה נקבעה לדיון בעומאן ב-11 בנובמבר 2013 על ידי ועדה מרכזית שתפקידה לבחון את המצב הנוגע למהגרי העבודה.

בעבר, ב-2012, נבדקו מגדרם של יותר מ-2 מיליון תיירים ברחבי מדינות מועצת שיתוף הפעולה של מדינות המפרץ. ההומוסקסואליות אינה חוקית ברוב המדינות החברות במועצה לשיתוף פעולה במפרץ, כולל ערב הסעודית, כווית, איחוד האמירויות הערביות, קטר ועומאן, למעט בחריין הבולטת.

## תגובות
לא קיימת שיטה רפואית יעילה לזיהוי הומוסקסואלים. מספר פעילים הומוסקסואליים חששו שהכוונה לבצע בדיקה רקטאלית כדי לקבוע האם הנבדק קיים מין אנאלי. לבנון משתמשת בשיטות אלו בתחנות משטרה כדי לקבוע באילו פרקטיקות מיניות אסורות עבריינים קיימו. ב-2012, כאשר פשטו על קולנוע לפורנוגרפיה, 36 גברים לבנונים עברו בדיקה רקטאלית. פיטר טאצ'ל וקרן פיטר טאצ'ל  בבריטניה דרשו להחרים או לבטל את המונדיאל שייערך בקטר ב-2022. אמנסטי אינטרנשיונל התנגדה בתוקף לכל תוכניות להכניס מבחנים למטרות הפליה למיעוטים מיניים.

ריצ'רד ליין, מקבוצת הצדקה לזכויות להט"בים סטונוול , אמר כי הגבלת חופש התנועה בגלל נטייה מינית תהיה בעייתית עבור מדינות המפרץ, ששיווקו את עצמן כפתוחות לעסקים בין-לאומיים.

## ראו גם

* מכונת ההומואים

## הערות שוליים

קטגוריה:הומופוביה
קטגוריה:מועצת שיתוף הפעולה של מדינות המפרץ
קטגוריה:להט"ב: היסטוריה
קטגוריה:כווית: היסטוריה
קטגוריה:להט"ב במזרח התיכון
קטגוריה:להט"ב ואסלאם